**ПРОТОКОЛ № 49 – МИ**

Днес, 28.11.2023 г. от 17:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 17:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Констатиране прекратяването на пълномощията на общински съветник и обявяване на следващия в листата за избран
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Констатиране прекратяването на пълномощията на общински съветник и обявяване на следващия в листата за избран.

На 13.11.2023г. със Заповед на Областен управител на област Сливен бе проведено първото заседание на новоизбрания общински съвет Котел, на което ОИК Котел връчи удостоверенията на общински съветници, кмет на община и кметове на кметства. На заседанието присъстваха следните членове на ОИК Котел – Цветомира Кънева, Събина Георгиева и Яница Каранашева. Заседанието протече при присъствали 20 / двадесет / от общо 21 / двадесет и един / общински съветника, като удостоверение не бе връчено на Исмет Кемал Идриз – предложен от Движение за права и свободи – ДПС и избран за общински съветник с Решение №179-МИ от 30 октомври 2023г. на ОИК Котел.

Тъй като в деловодството на ОИК Котел преди първата дата на насроченото заседание / 13.11.2023г. /, а и към момента не е постъпило писмено заявление за невъзможност за явяване на първо заседание и полагане на клетва, комисията със свой изх.№183/28.11.2023г. изиска от председателя на общински съвет Котел писмено да потвърди неявяването или явяването на Исмет Кемал Идриз. На същата дата в ОИК Котел постъпи писмо заведено под вх.№146/28.11.2023г., с което председателят на общински съвет Котел потвърждава, че Исмет Кемал Идриз не се е явил на първото насрочено заседание от Областния управител и не е подписал клетвен лист.

Предвид направените констатации и съгласно Решение №2865-МИ от 04 ноември 2023г. на ЦИК, ОИК Котел

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното:**

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 1 от ЗМСМА и Решение №2865-МИ от 04 ноември 2023г.на ЦИК и невъзникването на пълномощията на Исмет Кемал Идриз

Р Е Ш И:

1. ЗАЛИЧАВА Исмет Кемал Идриз от списъка с избрани общински съветници в свое Решение № 179-МИ от 30 октомври 2023г. представляващ в т.VI под номер 14 / четиринадесет / от решението поради невъзникване на пълномощия.
2. ОБЯВЯВА следващият в листата на Движение за права и свободи - ДПС кандидат от регистър „А“ за избран за общински съветник - Хюсеин Исмаилов Садуллов.

На обявения за избран общински съветник да се издаде удостоверение.

Копие от настоящото решение да се изпрати за сведение на Председателя на общински съвет Котел и на ЦИК.

Решението подлежи на обжалване в 7 / седем / дневен срок от обявяването му на интернет страницата на ОИК Котел пред Административен съд Сливен.

Решението на ОИК подлежи на предварително изпълнение. В случай на оспорване на решението, жалбата не спира изпълнението му, освен ако съдът постанови друго (чл. 459, ал. 4. ИК).

**По т. 2 от дневния ред**: не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................  
/Цветомира Кънева/

**СЕКРЕТАР:** /п/........................  
/Събина Георгиева/